Retningslinjer og uttakskriterier for norsk deltagelse i Special Olympics World Games:

Som del av NIFs akkreditering hos Special Olympics International forplikter NIF/Special Olympics Norge (SON) seg til å delta i World Games, hvert fjerde år sommer og vinter. Arrangementet er et internasjonalt breddeidrettsarrangement, som primært har som mål å gi aktive deltagere med en utviklingshemning en motivasjon til ytterligere aktivitet i idrettslagene. I tillegg kan norsk deltagelse medføre oppmerksomhet som kan gi økt rekruttering fra målgruppen i idrettslagene.

Retningslinjer for norsk idretts deltagelse i Special Olympics World Games:

Ansvar:

* NIF, som Special Olympics Norge er ansvarlig for å utpeke en koordinator/hovedleder for delegasjonen, og er tilsvarende ansvarlig for det administrative arbeidet i forbindelse med deltagelsen.
* Særforbundene er ansvarlig for å gjøre forsvarlig uttak og stille med idrettsfaglig kompetanse i forbindelse med deltagelse.

Økonomi:

* NIF er ansvarlig for finansieringen av en tilstrekkelig delegasjonsledelse fra SON.
* De aktuelle idrettene må selv prioritere egne midler som dekker deler av kostnadene ved å sende deltagere til World Games og til et forsvarlig forarbeid for sine utøvere.

Størrelse på delegasjonen:

* Endelig valg av idretter og antall utøvere skjer etter innstilling fra særforbundene. Dette må sees i sammenheng med den økonomiske situasjonen i idretten, og en prioritering av midler til deltagelse i større idrettsarrangementer vs. midler til rekruttering nasjonalt gjennom idrettslagene.

Uttak av idretter norske utøvere skal delta i:

1. Uttak av idretter er avhengige av kvote (idretter, antall, klasse og kjønn) gitt av Special Olympic International. SOI tildeler kvote, NIF/SON bestemmer delegasjonens størrelse og sammensetning for det enkelte arrangementet.
2. NIF/SON gjennomfører uttak av idretter basert på hovedmålet om å forsterke idrettsaktiviteten for målgruppen nasjonalt. Idrettene må synliggjøre potensial og ambisjoner slik at World Games er et godt virkemiddel for økt idrettsaktivitet nasjonalt.
3. Idrettene må være organisert i norsk idrett, gjelder i hele aktivitetslinjen; (særforbund og lag)
4. Uttaket skal skje i dialog med respektive særforbund som jobber godt og kontinuerlig med målgruppen. Dette skal føre til et forpliktende samarbeid om å sende utøvere til World Games.

Uttakskriterier fra NIF som delegasjonsansvarlig og særforbund med sportslig ansvar

1. Særforbundene er ansvarlig for at utøverne er sportslig rustet til deltagelse, og særforbundene foretar de endelige uttakene av utøvere. (innenfor rammer satt av NIF/SON og SOI)
2. Utøveren må ha deltatt og gjennomført øvelser i approberte konkurranser i sin idrett.

Det skal være et mål om at konkurransene har en tilnærming til regelverket som Special Olympics International har satt.

1. Utøveren må være tilsluttet et idrettslag i NIF og underlagt NIFs regelverk.
2. Utøveren må være i stand til å reise og bo i utlandet
3. Utøveren må delta på obligatoriske samlinger for delegasjonen i regi av NIF i forkant av verdenslekene. Spesielle grunner til ikke å delta skal godkjennes av hovedleder.
4. Utøvere som tas ut til å delta i internasjonale konkurranser skal speile mangfoldet i norsk idrett og ferdigheter på forskjellige nivåer skal være representert.

 Uttakskriterier som forvaltes av særforbundene:

1. Utøveren må kontinuerlig trene og konkurrere i sin idrett.
2. Det er et mål å rekrutterer nye deltakere slik at man får et bredere antall utøvere å velge fra; med utgangspunkt i alder, kjønn og etnisitet.